b'\n_START_ARTICLE_\nNokkavero\n_START_PARAGRAPH_\nNokkavero eli nokkaverovoi (ruots. n\xc3\xa4bbeskattsm\xc3\xb6r) oli Ruotsissa ja Suomen niin sanotulla ruotsalaisen oikeuden alueella ennen uskonpuhdistusta kannettu kirkollinen vero. Ruotsalaista oikeutta noudatettiin Varsinais-Suomen ja Satakunnan ruotsinkielisiss\xc3\xa4 osissa sek\xc3\xa4 Etel\xc3\xa4-Pohjanmaalla, Uudellamaalla ja Ahvenanmaalla. Piispan saamat kymmenykset maksettiin nokkaverovoina siten, ett\xc3\xa4 esimerkiksi vuonna 1331 veron suuruus oli yksi naula eli 425 grammaa voita kutakin seitsem\xc3\xa4n vuotta t\xc3\xa4ytt\xc3\xa4nytt\xc3\xa4 henkil\xc3\xb6\xc3\xa4 kohden. Uskonpuhdistuksen j\xc3\xa4lkeen nokkaveron tuotto meni valtiolle.'